Държавен вестник, бр. 16, 2000 г., стр. 60

С Т Р .  6 0
Д Ъ Р Ж А В Е Н   В Е С Т Н И К
Б Р О Й 16
Чл. 26. (1) Животните се транспортират в
различни контейнери, освен когато са от един
и същ вид и между тях съществува поносимост.
(2) Животни, които ще бъдат транспортирани
в един контейнер, се държат заедно в определен
от товародателя период преди транспорта.
(3) Птиците се транспортират в полутъмни
помещения.
(4) При транспорт на морски животни се
полагат постоянни грижи от квалифициран
придружител. Забранено е поставянето на кон-
тейнерите с морски животни един над друг.
Чл. 27. (1) За осигуряване на достатъчен при-
ток на въздух по всяко време по всички стени на
контейнерите се изграждат отвори. Отворите са
с размери, които не позволяват на животното да
влиза в досег с лицата, пренасящи контейнера, и
предотвратяват нараняване на служителите.
(2) Към всички стени, покриви и основи на
контейнерите се прикрепят разделителни пръ-
ти, които осигуряват свободния приток на въз-
дух към животните, в случай че контейнерите
се подреждат един над друг или се товарят в
затворено помещение.
(3) Забранено е поставянето на животните в
близост до храни, както и достъпът до живот-
ните на лица без разрешение.
Раздел V
Транспорт на други гръбначни и студено-
кръвни животни
Чл. 28. (1) Гръбначните и студенокръвните
животни се транспортират в контейнери при
специални условия по отношение на простран-
ството, температурата, сигурността, подаване-
то на вода и кислород, според вида на транспор-
тираните животни.
(2) При транспорт със самолет се спазват пра-
вилата на ИАТА относно транспорта на живи
животни. Животните се транспортират до место-
назначението си, колкото е възможно по-бързо.
Г л а в а  ч е т в ъ р т а
СПЕЦИАЛНИ ИЗИСКВАНИЯ, СПОРЕД
ВИДА НА ТРАНСПОРТА
Раздел I
Специални изисквания при превоз
с железопътен транспорт
Чл. 29. (1) Железопътните вагони за транс-
порт на животни се обозначават със символ,
указващ присъствието на живи животи, освен
когато се транспортират в контейнери.
(2) Животни се транспортират в специално
пригодени за това железопътни вагони. При
липса на такива вагони животните се транспор-
тират в покрити вагони, които са в състояние
да се движат с висока скорост и са снабдени с
достатъчно големи вентилационни отвори или
вентилационна система, функционираща ефек-
тивно и при ниски скорости.
(3) Вътрешните стени на вагоните са дърве-
ни или от друг подходящ материал, съвсем глад-
ки и снабдени с халки или перила за връзване,
разположени на подходяща височина, за завър-
зване на животните.
Чл. 30. (1) В случай че не се транспортират
в отделни боксове, еднокопитните животни
се завързват по начин, позволяващ им да гле-
дат към една и съща страна на превозното
средство, или се завързват едни срещу други.
Жребчетата и необучените малки животни не
се връзват.
(2) Едрите животни се товарят по начин,
позволяващ на придружителя да се движи
между тях.
(3) Когато се налага разделяне на животни-
те, те се завързват в различни части на вагона,
ако мястото позволява това, или между тях се
поставят подходящи прегради.
(4) Превозвачът взема предпазни мерки, за
да се избегне блъскане на вагоните, натоварени
с животни, при композирането на влаковете и
при извършването на маневри.
Раздел II
Специални изисквания при транспорт
с автомобили
Чл. 31. (1) Конструкцията на автомобилите
за транспорт на животни не трябва да позволя-
ва те да избягат и трябва да осигури безопас-
ността им. Автомобилите трябва да имат пок-
рив, осигуряващ защита на животните срещу
лоши атмосферни условия.
(2) Автомобилите за транспорт на животни
трябва да разполагат със съоръженията по
чл. 17, ал. 1.
Раздел III
Специални изисквания при превоз с воден
транспорт
Чл. 32. Животни се транспортират в кора-
би с фиксиращи съоръжения, които ги пред-
пазват от наранявания и причиняване на из-
лишни страдания.
Чл. 33. (1) Не се транспортират животни вър-
ху открити палуби, освен когато се намират в доб-
ре закрепени контейнери или конструкции, кои-
то ги защитават от лоши атмосферни условия.
(2) Помещенията на кораба, в които са нас-
танени животни, трябва да се поддържат чисти
и да имат система за оттичане.
(3) По време на транспорта животните тряб-
ва да бъдат завързани или подходящо разполо-
жени в боксове или контейнери.
(4) Към всички боксове, контейнери или
превозни средства трябва да има проходи, оси-
гуряващи достъп до животните, и да се осигури
подходящо осветление.
Чл. 34. (1) Според броя на транспортирани-
те животни и времетраенето на пътуването се
осигуряват достатъчен брой придружители.
(2) Корабите, използвани за транспорт на
животни, преди отплуването се зареждат с пи-
тейна вода, когато нямат система за нейното
производство, както и с подходяща храна в за-
висимост от вида и броя на транспортираните
животни и времетраенето на пътуването.
Чл. 35. (1) На кораба се осигуряват условия
за изолиране на болни и наранени животни по
време на пътуването и условия за оказване пър-
ва помощ при необходимост.